বাড়ছে অটিস্টিক সন্তানের অসুস্থতা! হাইকোর্টে মামলা শিক্ষিকার

ওয়েব ডেস্ক : মালদার (Malda) বিশেষভাবে সক্ষম অটিস্টিক সন্তানের (Autistic Child) দেখভাল করেই প্রতিদিন কলকাতায় এসে শিক্ষকতা করেন মনীষা রায়। দীর্ঘদিন ধরে এই চ্যালেঞ্জ মোকাবিলা করলেও, সম্প্রতি তার বাড়ির কাছে মালদার রাওতারা সেন্ট থমাস স্কুলে একটি শূন্য পদ সৃষ্টি হয়য়েছিল। সেই পদে বদলির আবেদন করলেও, দফতরের কাছ থেকে কোনও ধরণের পদক্ষেপ নেওয়া হয়নি বলে অভিযোগ। এর পরেই কলকাতা হাইকোর্টে (Calcutta High Court) মামলা দায়ের করলেন তিনি।

আদালতে মনীষা রায় জানান, অটিস্টিক সন্তানের একা থাকা অত্যন্ত ঝুঁকিপূর্ণ হয়ে উঠেছে। নিয়মিত পর্যবেক্ষণ না থাকায় শিশুর অসুস্থতার মাত্রা বাড়ছে। ফলে প্রতিদিন মালদা থেকে কলকাতায় এসে স্কুলে যোগ দেওয়া ক্রমশ কঠিন হয়ে উঠছে তাঁর কাছে। তিনি প্রয়োজনে নিজের বর্তমান পদের থেকেও নিম্ন পদের দায়িত্ব গ্রহণ করতে রাজি বলে আদালতকে জানান।

আরও খবর : যোগীরাজ্য–মোদিরাজ্য কি ডিজিটাল জালিয়াতির আঁতুড়ঘর?

শুনানিতে মানবিক সিদ্ধান্ত নেন বিচারপতি অমৃতা সিনহা (Amrita Sinha)। তিনি নির্দেশ দেন, শিক্ষিকার আবেদনের নিষ্পত্তি না হওয়া পর্যন্ত মালদার রাওতারা সেন্ট থমাস স্কুলে শূন্য পদে কোনোভাবেই নিয়োগ করা যাবে না। মামলার সমাধান না হওয়া পর্যন্ত পদটি খালি রাখতে হবে বলেও নির্দেশ দেওয়া হয়েছে।

এর পরেই আজকের মতো কলকাতা হাইকোর্টে (Calcutta High Court) শেষ হয়ে য়ায় শুনানি। এই মামলায় পরবর্তী শুনানি হবে আগামী ৪ ডিসেম্বর। সেদিনই এই মামলার পরবর্তী সিদ্ধান্ত জানানো হবে হাইকোর্টের তরফে।